Hei, denne artikkelen er over ett år gammel og kan inneholde utdatert informasjon

Mann pågrepet i Sandefjord etter trusler mot Nav-ansatt - Det var trusler på liv og legeme.

(Dagbladet): En mann i midten av 20-åra er pågrepet i Sandefjord. Mannen skal tidligere i dag ha truet en ansatt på det lokale Nav-kontoret.

- Mannen ble pågrepet i sin bopel uten dramatikk, etter å ha framsatt trusler mot en ansatt på Nav i Sandefjord, sier operasjonsleder i Vestfold politidistrikt, Tom Jakobsen til Dagbladet.

- Hva slags trusler kom mannen med?

- Det var trusler på liv og legeme, sier Jakobsen.

Operasjonslederen forteller at mannen er tatt med til sentral-arresten i Tønsberg, har status som pågrepet og vil bli avhørt. Den pågrepne er en mann fra Sandefjord i midten av 20-åra.